Καρλ Μπαρκς

[thumb|Ο Καρλ Μπαρκς, υπογράφοντας ένα έργο του στη [Φινλανδία, τον Ιούνιο του 1994.]]Ο **Καρλ Μπαρκς** (*Carl Barks*, 27 Μαρτίου 1901 - 25 Αυγούστου 2000) ήταν σεναριογράφος και σχεδιαστής κόμικς, από το 1920 μέχρι το 1966. Μέχρι σήμερα θεωρείται ο κορυφαίος δημιουργός ιστοριών ηρώων της Disney, κυρίως του Σκρουτζ Μακ Ντακ, του Ντόναλντ Ντακ και των Χιούι, Λιούι και Ντιούι Ντακ.

## Πρώιμα χρόνια
Ο Μπαρκς γεννήθηκε στις 27 Μαρτίου 1901 στην πόλη Μέριλ του Όρεγκον, στις βορειοδυτικές ΗΠΑ. Ζούσε και εργαζόταν σε αγρόκτημα με τους γονείς και τον μεγαλύτερο αδελφό του, τον Κλάιντ, ως το 1911 οπότε και μετοίκησαν στην Καλιφόρνια. Το 1916 αναγκάστηκε να εγκαταλείψει το σχολείο και να εργαστεί, λόγω της επιστροφής της οικογένειας στο Όρεγκον μετά το θάνατο της μητέρας του, της χειροτέρευσης της ακοής του, και της γενικότερης έλλειψης εργατών εξαιτίας του Α' παγκοσμίου πολέμου.

Ως παιδί απέκτησε κλίση στο σχέδιο μέσω ενός συμαθητή του, ο οποίος σκίτσαρε πολιτικές καρικατούρες. Για πολύ σύντομο χρονικό διάστημα παρακολούθησε μαθήματα σχεδίου μέσω ταχυδρομείου, τα οποία διέκοψε λόγω περιβαλλοντικών συνθηκών.

## Καριέρα

### Αρχές
Στην εφηβεία και πρώιμη ενήλικη ζωή του ο Μπαρκς εργάστηκε σε διάφορους τομείς· αρχικά στη φάρμα του πατέρα του, μέχρι το τέλος του Α' Παγκόσμιου Πολέμου, όταν απέκτησε μια σχετικά ανεπικερδή δουλεία σε τυπογραφείο στο Σαν Φρανσίσκο. Έπειτα ακολούθησε χειρωνακτικά επαγγέλματα, ξανά ως αγρότης για σύντομο χρονικό διάστημα, αλλά και ως ξυλοκόπος, επισκευαστής τρένων, και άλλα.

Εφόσον αυτές οι μορφές εργασίας δεν ήταν κατάλληλες για τον Μπαρκς, αποφάσισε να μετατρέψει σε επάγγελμα το γελοιογραφικό χόμπι που είχε αναπτύξει από την παιδική του ηλικία, πουλώντας σκίτσα σε τοπικές εφημερίδες τη δεκαετία του 1920. 

### Συνεργασία με τον Ντίσνεϊ
Τον Νοέμβριο του 1935, με αρκετά χρόνια εμπειρίας ως σκιτσογράφος, έκανε αίτηση στο στούντιο Disney στο Λος Άντζελες, όπου προσλήφθηκε, πάνω από έναν χρόνο μετά την πρώτη εμφάνιση του Ντόναλντ Ντακ. Στην αρχή της πορείας του ανέλαβε τα "γεμίσματα", δηλαδή την κατώτερη δυνατή θέση, όμως σύντομα μεταφέρθηκε στο τμήμα σεναρίων. 
[thumb|right|200px|[Ελαιογραφία του Καρλ Μπαρκς με τίτλο *Η Χρυσή Περικεφαλαία*, βασισμένη στην ομώνυμη ιστορία του.]]Εξαιτίας πολλών παραγόντων, συμπεριλαμβανομένου και του πολέμου, ο Μπαρκς παραιτήθηκε από τα στούντιο Disney το 1942. Η πρώτη ιστορία με παπιά που έφτιαξε ήταν *Το χρυσάφι του πειρατή* (αγγλ. *Donald Duck finds Pirate gold*) με πρωταγωνιστές τον Ντόναλντ Ντακ τα τρία ανίψια του (Χιούι, Λιούι και Ντιούι Ντακ γνωστά στην Ελλάδα ως ανιψάκια) και ένας παπαγάλος-πειρατής. Όμως δεν την έφτιαξε μόνος του, αλλά συνεργάστηκε με τον Τζακ Χάνα. Αργότερα προσλήφθηκε στο περιοδικό κόμικς *Walt Disney's Comics and Stories* ως σεναριογράφος. Σύντομα όμως απέδειξε τις σχεδιαστικές του ικανότητες και εντυπωσίασε τον εκδότη του περιοδικού, ο οποίος του ανέθεσε και την σχεδίαση των σκίτσων.

### Το τέλος της καριέρας του
Ο Καρλ Μπαρκς, μέσα σε διάστημα 23 χρόνων σχεδίασε περισσότερες από 500 ιστορίες με παπιά του Disney. Όμως, το 1966, σε ηλικία 65 χρονών είχε έρθει η ώρα της παραίτησής του. Τότε όμως άρχισε να αναγνωρίζεται το έργο του, επειδή τα περιοδικά που δημοσίευαν τις ιστορίες του ανέφεραν το όνομά του, κάτι που δεν γινόταν μέχρι τότε. Παρά την αποχώρησή του από τα κόμικς συνέχισε να φτιάχνει πίνακες βασισμένους στις ιστορίες του, και σήμερα οι περισσότεροι απ' αυτούς πωλούνται σε αστρονομικά ποσά. Τελικά, έγραψε ακόμα μία ιστορία το 1996, με θέμα την αναζήτηση του Δούρειου Ίππου και τίτλο "Horsing Around With History", που σχεδίασε ο ταλαντούχος επίγονός του, Ουίλλιαμ Βαν Χορν.

## Προσωπική ζωή
Το 1921 νυμφεύτηκε την Περλ Τέρνερ (αγγλ. Pearle Turner) και απέκτησαν δύο παιδιά, το πρώτο το 1923 και το δεύτερο το 1924. Όμως το 1930 πήραν διαζύγιο. Το 1938 νυμφεύτηκε την Κλάρα Μπάλκεν (αγγλ. Clara Balken). Αργότερα, το 1951 χώρισαν οριστικά και πήραν διαζύγιο. Ο τελευταίος του γάμος έγινε το 1954, με την Μάργκαρετ Γουίνφρεντ Γουίλλιαμς (αγγλ. Μargaret Wynnfred Williams), γνωστή ως Γκάρε, ούσα και αυτή σκιτσογράφος. Το 1963, η μεγαλύτερη κόρη του Μπαρκς, Πέγκυ Φύλλις, πέθανε από καρκίνο. Το 1993 έμεινε χήρος, όταν πέθανε η Γκάρε. Όταν απεβίωσε το 2000, ο Μπαρκς είχε μια κόρη, τέσσερα εγγόνια, έξι δισέγγονα και οκτώ τρισέγγονα.

## Κληρονομιά
Ο Καρλ Μπαρκς θεωρείται ακόμα και σήμερα ως ο κορυφαίος δημιουργός ιστοριών με ήρωες τα παπιά του Ντίσνεϋ που πέρασε ποτέ. Είναι επίσης ένας από τους μεγαλύτερους θρύλους στην ιστορία των κόμικς. Στα χρόνια μετά την αποχώρησή του από την ενεργό δράση εμφανίστηκαν αρκετοί επίδοξοι "διάδοχοι", χωρίς όμως κάποιος να μπορεί να συγκριθεί ευθέως μαζί του. Σήμερα, ως κυριότερος συνεχιστής του έργου του θεωρείται ο Ντον Ρόσα, δημιουργός μεταξύ άλλων και του μεγάλου έργου *[[Ο Βίος και η Πολιτεία του Σκρουτζ Μακ Ντακ]]*.

## Εργογραφία

### Ιστορίες
Οι ιστορίες του Μπαρκς είναι κυρίως κωμικές, ιδιαίτερα αυτές που έχουν ως ήρωες τον Ντόναλντ Ντακ και τα ανίψια του. Παρ' όλα αυτά, ο ίδιος ισχυριζόταν πως δεν τις έφτιαχνε "απλώς για να γελάσει" αλλά πως ήταν βασισμένες στις εμπειρίες του και σε μαθήματα ζωής. Επίσης δήλωνε πως ταύτιζε τον εαυτό του με τον Ντόναλντ, γι' αυτό αφιέρωσε τόσο πολύ χρόνο σε αυτόν τον χαρακτήρα, παρ' όλο που δεν τον είχε δημιουργήσει ο ίδιος, όπως άλλους ήρωες των ιστοριών του.
Έχει φτιάξει πάρα πολλές ιστορίες που συμμετέχει και ο Σκρουτζ Μακ Ντακ, που έχουν πιο "περιπετειώδη" χαρακτήρα παρά κωμικό. Οι ιστορίες του τυπώνονται συνεχώς σε περιοδικά σ' όλο τον κόσμο, ενώ ορισμένες απ' αυτές γίνονται αντικείμενα μελέτης σε πανεπιστήμια. Μερικές από αυτές κυκλοφορούν σε ακριβούς τόμους για συλλέκτες. Πολλές ιστορίες του είναι από τα πιο γνωστά και κλασσικά κόμικς. Παρακάτω αναφέρονται μερικές από αυτές.
**[[Το Χρυσάφι του Πειρατή]]*
**[[Το Δαχτυλίδι της Μούμιας]]*
**[[Το Φάντασμα του Σπηλαίου]]*
**[[Περιπέτεια στους Αντίποδες]]*
**[[Χριστούγεννα στο Βουνό της Αρκούδας]]*
**[[Το Μυστικό του Παλιού Πύργου]]*
**[[Χαμένοι στις Άνδεις]]*
**[[Ο Σερίφης της Μαύρης Κοιλάδας]]*
**[[Βουντού Χουντού]]*
**[[Στα ίχνη του Μονόκερου]]*
**Στην Αρχαία Περσία*
**[[Το μεγάλο τσίρκο]]*
**Στην παλιά Καλιφόρνια*
**[[Ο Χρυσός γίγαντας]]*
**Χριστούγεννα στην Παραγκούπολη*
**Η Χρυσή Περικεφαλαία*
**[[Ένα Φτωχό Γεροντάκι]]*
**Επιστροφή στο Κλοντάικ*
**Μπελάδες από το Παρελθόν*
**Το χρυσόμαλλο δέρας*
**[[Περιπέτεια στην Τραλα-λα]]*
**[[Ο Δρόμος για την Τσιμπόλα]]*
**Η Φιλοσοφική Λίθος*
**Η Πόλη με τις Χρυσές Σκεπές*
**Μήνυμα από τη Μυστηριώδη Νήσο*
**[[Το Δεύτερο πιο Πλούσιο παπί του Κόσμου]]*
**Η Χώρα των Πυγμαίων Ινδιάνων*
**[[Η Χρηματοπηγή]]*
**[[Ο Πρωταθλητής]]*
**[[Το Σκυλί των Φίσκερβιλ]]*
**[[Το άγγιγμα του Μίδα]]*
**Τα χρυσά φτερά*
**[[Τα πολλά πρόσωπα της Μάτζικα Ντε Σπέλ]]*
**[[Βόρεια του Γιούκον]]*
**Το Φάντασμα της Μητρόπολης*
**[[Σαφάρι με το Ζόρι]]*
**[[Ο πρωταθλητής]]*

### Χαρακτήρες
*Μικροί Εξερευνητές. Πρώτη εμφάνιση: *Επιχείρηση Άγιος Βερνάρδος*
*Κύριος Τζόουνς.Πρώτη εμφάνιση: *Καλές Πράξεις*
*Σκρουτζ Μακ Ντακ. Πρώτη εμφάνιση: *Χριστούγεννα στο βουνό της Αρκούδας*
*Γκαστόνε Γκάντερ. Πρώτη εμφάνιση: *Χειμερινά Στοιχήματα*
*Κύρος Γρανάζης. Πρώτη εμφάνιση: *Το τρομερό μυστικό του Γκαστόνε*
*Έιπριλ, Μέι και Τζουν. Πρώτη Εμφάνιση: *Περί Στριφτολογίας*
*Γλόμπος. Πρώτη εμφάνιση:*Ενοχλητικό Νιαούρισμα*
*Μάτζικα Ντε Σπελ. Πρώτη εμφάνιση: *Το άγγιγμα του μίδα*
*Μουργόλυκοι ή απλά Λύκοι. Πρώτη εμφάνιση: *Ο Τρόμος των Μουργόλυκων*
*Σκληρόκαρδος Χρυσοκούκης. Πρώτη εμφάνιση: *Το δεύτερο πιο πλούσιο παπί του κόσμου*
*Τζον Ρόμπαξ. Πρώτη εμφάνιση: *Εξωλέμβια Αναμέτρηση*
*"Χρυσή" Γκόλντυ. Πρώτη εμφάνιση: *Επιστροφή στο Κλόνταϊκ*
*Γλίτσας Λέρας. Πρώτη εμφάνιση: *Βόρεια του Γιούκον*
*Κορνήλιος Κουτ. Πρώτη εμφάνιση: *Μνημειώδης Σπατάλη*

## Παραπομπές


## Εξωτερικοί σύνδεσμοι

*Καρλ Μπαρκς. Η ζωή και το έργο του
*Βιογραφία και γενικές πληροφορίες για τον Καρλ Μπαρκς στα αγγλικά
*Η ζωή του δημιουργού
*The HTML Barks base
* Κατάλογος ιστοριών Ντίσνεϋ του Καρλ Μπαρκς

Κατηγορία:Αμερικανοί δημιουργοί κόμικς
Κατηγορία:Δημιουργοί κόμικς Disney
Κατηγορία:Αγρότες
Κατηγορία:Νικητές Inkpot Award